जम्मू-कश्मीर: पुलिस टीम पर आतंकी हमला, 2 जवान घायल
पिछले कुछ दिनों में यह ऐसा दूसरा आतंकी हमला है। हमले की जिम्मेदारी टीआरएफ नाम के आतंकी संगठन ने ली है जिसे आतंकी सगंठन लश्कर का सहयोगी माना जाता है
श्रीनगर। श्रीनगर में जम्मू कश्मीर पुलिस पर आतंकी हमला होने की खबर है, आतंकवादियों ने यह हमला पुलिस पार्टी पर किया है जिसमें 2 जवानों के घायल होने की खबर है। हमला श्रीनगर के बारजुला क्षेत्र में एक पुलिस स्टेशन के पास हुआ है। सुरक्षा बलों ने पूरे इलाके को घेर लिया है और सर्च ऑपरेशन शुरू कर दिया है। पिछले कुछ दिनों में यह ऐसा दूसरा आतंकी हमला है। हमले की जिम्मेदारी टीआरएफ नाम के आतंकी संगठन ने ली है जिसे आतंकी सगंठन लश्कर का सहयोगी माना जाता है।